pythainlp/thai-wiki-dataset-v4 huggingface dataset:
ปิยะวัฒน์ เข็มเพชร

ปิยะวัฒน์ เข็มเพชร (เกิด 16 ธันวาคม พ.ศ. 2516) ชื่อเล่น นัท หรือชื่อในวงการ พีเค เป็นพิธีกร นักร้อง ดีเจชาวไทย ศึกษาที่สหรัฐนาน 17 ปี และศึกษาระดับอุดมศึกษาในสาขา International Business จาก Hofstra University (อดีตวิทยาเขตของ New York University) 
พีเคได้ทำงานเพลงในนามวง Sane สังกัดจีเอ็มเอ็ม แกรมมี่ ในปี พ.ศ. 2547 ร่วมกับสมาชิกอีก 3 คนคือ นพดล ชีวิตานนท์, วสันต์ จันทร์สุข และ ปฏิเวธ ประทุมทิพย์ ในแนวเพลงอาร์แอนด์บี มีผลงานชุดแรกคือ Sound Of Sanity ในส่วนงานดีเจ เขาเป็นดีเจให้คลื่น เรดิโอ โน พร็อบเล็ม ในปี 2543 และยังมีผลงานพิธีกร รายการแคมปัสซีรีส์ ไอทีวี และ รายการ มันแปลกดีนะ และยังพากย์เสียงภาษาไทยให้กับภาพยนตร์เรื่อง "Bee Movie" (2007) และ "TMNT" (2007) 
ชีวิตส่วนตัว.
ก่อนหน้านี้เคยคบหากับพัชรศรี เบญจมาศ ช่วงปี 2549-2551 เพียงสองปีเศษ เคยคบหากับจูน ปวีณา รุ่งรัตนวิไล ช่วงปี 2551-2552 เคยคบหากับใหม่ ธิดารัตน์ มั่นสินธร ช่วงปี 2552-2555 และเคยคบหากับ ณัฐฐชาช์ บุญประชม (โย) ตั้งแต่ปี 2555 จดทะเบียนสมรสเมื่อวันที่ 16 ตุลาคม พ.ศ. 2562 ก่อนจะหย่าเมื่อวันที่ 1 มีนาคม พ.ศ. 2567 และตัดสินใจเปิดตัวคบหากับโจลี่ เหงียน นางแบบสาวชาวเวียดนาม ก่อนที่สุดท้ายโจลี่จะออกมาแก้ข่าวบนช่องทางโซเชียลของเธอว่า ฝ่ายชายหมกมุ่นกับเธอและตาม Stalker เธอ
โรงเรียนช่างฝีมือในวัง

โรงเรียนช่างฝีมือในวัง (เดิมชื่อ "วิทยาลัยในวัง" หรือ "โรงเรียนผู้ใหญ่พระตำหนักสวนกุหลาบ") เป็นโรงเรียนในสังกัดกรมส่งเสริมการเรียนรู้ กระทรวงศึกษาธิการ ก่อตั้งขึ้นตามพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่จะให้มีการถ่ายทอดความรู้เกี่ยวกับงานช่างประดิษฐ์ของสตรีให้แพร่หลายในวงกว้าง และเป็นการสืบสาน ฟื้นฟูช่างฝีมือไทย และอนุรักษ์ศิลปวัฒนธรรมไทย และฝึกสอนวิชาให้แก่ผู้ที่ต้องการนำไปประกอบอาชีพ
โรงเรียนช่างฝีมือในวัง (หญิง) จัดตั้งขึ้นโดยกรมการศึกษานอกโรงเรียน เมื่อวันที่ 25 เมษายน พ.ศ. 2529 ตามคำขอของสำนักพระราชวัง และเริ่มเปิดทำการสอนเมื่อวันที่ 20 พฤษภาคม พ.ศ. 2529 ส่วนโรงเรียนช่างฝีมือในวัง (ชาย) เริ่มเปิดสอนเมื่อปี พ.ศ. 2531 โดยใช้สถานที่บริเวณอาคารเรือนห้องเครื่องสมเด็จพระศรีสวรินทิราบรมราชเทวี พระพันวัสสาอัยยิกาเจ้า ภายในเขตพระราชฐานชั้นใน พระบรมมหาราชวัง 
ปัจจุบัน โรงเรียนช่างฝีมือในวัง แบ่งเป็น 2 ส่วน คือ
เพียเจต์

เพียเจต์  เป็นผู้ประดิษฐ์นาฬิกาและเครื่องประดับอัญมณีหรูของสวิตเซอร์แลนด์ ซึ่งก่อตั้งขึ้นในปีพ.ศ. 2417 โดยฌอร์ฌ เพียเจต์ ในหมู่บ้านลาโกตโอเฟส์ เพียเจต์เป็นส่วนหนึ่งของกลุ่มบริษัท Swiss Richemont (สวิส ริชมอนต์) ผู้เชี่ยวชาญในอุตสาหกรรมสินค้าหรูหรา
กิจกรรมและการสนับสนุน.
รางวัลสปิริต.
ในปีพ.ศ. 2551 Piaget เป็นสปอนเซอร์ให้การสนับสนุนรางวัลสปิริต เทศกาลรางวัลภาพยนตร์อิสระของอเมริกัน ซึ่งจัดพิธีมอบรางวัลในวันที่ 23 กุมภาพันธ์ พ.ศ. 2551 ที่เมืองแซนตามอนิกา รัฐแคลิฟอร์เนีย
Piaget บูติก.
ผลิตภัณฑ์ของ Piaget มีวางจำหน่ายใน 84 ประเทศ ในบูติกมากกว่า 800 แห่งทั่วโลก ตัวแทนบูติกเหล่านี้ตั้งอยู่ในใจกลางมหานคร:
ศูนย์กลางเมืองและธุรกิจของไมอามี่
การประกวดและรางวัล.
รางวัลที่ได้รับ.
Piaget ได้รับรางวัลมากมายตลอดประวัติแห่งการประดิษฐ์สร้างสรรค์นาฬิกาแบรนด์ Piaget ที่ผ่านมา:
Piaget กับรางวัลผู้สร้างสรรค์เครื่องประดับอัญมณียอดเยี่ยม.
ในปีพ.ศ. 2548 Piaget สร้างผลงานที่ได้รับรางวัลผู้สร้างสรรค์เครื่องประดับอัญมณียอดเยี่ยม รางวัลนี้มอบให้กับนักเรียนที่มีผลงานดีเด่นที่สุดสำหรับประกาศนียบัตร Certificat Fédéral de Capacité ด้านประดิษฐ์สร้างสรรค์นาฬิกา Dorian Recordon (โดเรียน เรคอร์ดอน) เป็นผู้ที่ได้รับประกาศนียบัตรคนแรกที่ได้รับรางวัลนี้
หมายเหตุ.
<templatestyles src="Reflist/styles.css" />
กรดอินโดล-3-บิวทีริก

<templatestyles src="Chembox/styles.css"/>
กรดอินโดล-3-บิวทีริก (Indole-3-butyric acid; IBA) แต่เดิมจัดเป็นสารสังเคราะห์ที่ออกฤทธิ์เป็นออกซิน แต่ต่อมาพบการสร้าง IBA ในเมล็ดและใบของข้าวโพดและพืชใบเลี้ยงคู่อีกหลายชนิด จึงจัดว่าเป็นฮอร์โมนพืชด้วย IBA ที่เป็นสารสังเคราะห์ใช้ในการเร่งรากของกิ่งปักชำ สารบริสุทธิ์เป็นผลึกสีขาว ละลายได้ดีในแอลกอฮอล์ เมื่ออยู่ในรูปสารละลายจะสลายตัวได้เร็ว ในด้านการเพาะเลี้ยงเนื้อเยื่อพืช ใช้ชักนำการเกิดรากจากยอด เป็นที่นิยมใช้กันอย่างแพร่หลายในต่างประเทศ
กรด 4-คลอโรฟีนอกซีแอซีติก

กรด 4-คลอโรฟีนอกซีแอซีติก  เป็นออกซินที่ใช้ในการเพิ่มการติดผลของมะเขือเทศ เพิ่มขนาดผลขององุ่นและสับปะรด สารบริสุทธิ์อยู่ในรูปผลึกสีขาว ละลายได้ดีในแอลกอฮอล์
สับขาหลอก

สับขาหลอก  เป็นท่าหลอกล่อหรือทริกอย่างหนึ่งในการเล่นฟุตบอล โดยผู้ครองบอลจะตวัดขาข้างหนึ่งข้ามบอลไป อาจทำหลาย ๆ ครั้ง ทำสลับขาได้ ถ้าเริ่มต้นจากการคลึงบอลหนึ่งครั้ง แล้วใช้เท้าข้างเดิมข้ามบอล (สับขา) แล้วใช้เท้าอีกข้างแตะบอลหนีไปอีกทางเรียกว่า ท่าซิสเซ่อ ถ้าเพิ่มการสับขาไปอีกหนึ่งครั้งเรียกว่า double scissors แต่ถ้าครั้งสุดท้ายแตะหนีมาทางเดิมจะเรียกว่า reverse scissors 
นักเตะที่ใช้ทริกนี้ได้ดีมีหลายคนเช่น ซีเนอดีน ซีดาน, มาราโดน่า, โรนัลโด, คริสเตียโน โรนัลโด, โรบิญโญ่, โรนัลดิญโญ่ ,ธีรเทพ วิโนทัย เป็นต้น
เงาฮู

เงาฮู  เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนนางผู้ใหญ่แห่งราชวงศ์ฮั่น ซื่อสัตย์และจงรักภักดีต่อพระเจ้าฮั่นเซ่าตี้ ภายหลังจากศึกสิบขันทีที่ร่วมกันสังหารโฮจิ๋นพร้อมกับชิงตัวพระเจ้าฮั่นเซ่าตี้และพระเจ้าเหี้ยนเต้ออกจากวังหลวง จนตั๋งโต๊ะเข้าปราบปรามความวุ่นวายและยึดครองอำนายภายในราชสำนัก กระทำการหยาบช้า เข่นฆ่าขุนนางที่มีความเห็นแตกต่างจากตนเอง 
ประวัติ.
เงาฮูเป็นหนึ่งในขุนนางที่มีความคับแค้นใจต่อตั๋งโต๊ะ คิดจะฆ่าตั๋งโต๊ะตลอดเวลา ครั้นอยู่มาวันหนึ่งเงาฮูนำมีดเหน็บซ่อนไว้ในเสื้อและเข้าเฝ้าตั๋งโต๊ะตามปกติ รอดูท่าทีตั๋งโต๊ะที่ประตูวังพอตั๋งโต๊ะออกมาถึงหน้าประตูวัง เงาฮูก็ถอดมีดที่เหน็บไว้ในเสื้อออกเพื่อจะแทงตั๋งโต๊ะ แต่ตั๋งโต๊ะเห็นเสียก่อนและรับมีดไว้ได้ทัน ลิโป้บุตรบุญธรรมของตั๋งโต๊ะจึงรีบวิ่งเข้าไปจับตัวเงาฮูไว้แล้วว่า "เหตุใดตัวจึงมาคิดทำร้ายมหาอุปราชผู้เป็นบิดาของเราดังนี้" แต่เงาฮูไม่กลัวลิโป้และตอบว่า "อ้ายตั๋งโต๊ะทำการหยาบช้า กูจะตัดเอาศีรษะประกาศแก่เทวาแลมนุษย์ให้เห็นประจักษ์จงทั่ว" ตั๋งโต๊ะเมื่อได้ยินเงาฮูด่าตนเองก็โกรธ จึงสั่งให้บู๋ซูนำตัวเงาฮูไปแล่เนื้อเสียให้ตาย ครั้นเมื่อบู๋ซูเข้าควบคุมตัวเงาฮู เงาฮูก็มิได้เกรงกลัวความตาย ยังคงด่าทอสาปแช่งตั๋งโต๊ะด้วยถ้อยคำหยาบช้า จนกระทั่งบู๋ซูลงดาบสิ้นใจ
ถั่วแระ เชิญยิ้ม

ถั่วแระ เชิญยิ้ม ชื่อจริงคือ ศรสุทธา กลั่นมาลี (13 มกราคม พ.ศ. 2496 –) เป็นนักแสดงตลกชาวไทย มีลักษณะเด่นคือไว้หนวดเครา และโพกผ้าคาดศีรษะ มุกตลกประจำตัวคือมุกปากเหม็น มีบทบาทเด่นในการนำเชียร์กีฬาให้กับทีมไทยในการแข่งขันกีฬาระดับชาติหรือระดับโลก ปัจจุบันมีกิจการร้านอาหาร "ครัวถั่วแระ"
ประวัติ.
ถั่วแระ เชิญยิ้ม เป็นคนกรุงเทพมหานคร เกิดเมื่อวันที่ 13 มกราคม พ.ศ. 2496 เกิดแถวสะพานควาย เป็นลูกคนสุดท้องในพี่น้อง 5 คนของคุณพ่อเป้าและคุณแม่อัมพร สำเร็จการศึกษา ระดับชั้นประถมศึกษา จากโรงเรียนผะดุงศิษย์พิทยา, ระดับมัธยมศึกษาตอนต้น จากโรงเรียนสาธิตวัดพระศรีมหาธาตุ และระดับประกาศนียบัตรวิชาชีพ ที่ โรงเรียนช่างกลบางซ่อน และ โรงเรียนช่างกลพระรามหก
หลังจากจบการศึกษาในระดับ ปวช. เขาได้เริ่มทำงานที่ องค์การทอผ้า, บริษัทโอสถสภา และ บริษัท เชลส์ ประเทศไทย จำกัด ตามลำดับ ซึ่งในระหว่างการทำงานที่บริษัทเชลส์นี่เอง เขาได้เริ่มฝึกทักษะการแสดงมายากลจนได้ไปเล่นทั้งโชว์กิจกรรมภายในบริษัท และทำการโชว์เปิดก่อนการแสดงตลกตามห้องอาหารและคาเฟ่ต่างๆ เล่นมายากลนาน 2 ปี จนได้มาเล่นตลกรวมกับมายากลใช้ชื่อว่า มายายิ้มแป้น และเป็นตลกยิ้มแป่นในที่สุด เล่นตลกใช้ชื่อว่า ปาน ยิ้มแป้นจนได้เป็นหนึ่งในนักแสดงตลกในที่สุด โดยร่วมคณะ "เด่น บิ๊กโจ๊ก (ดอกประดู่)" ซึ่งชื่อในวงการคือ "ปาน บิ๊กโจ๊ก" แต่ลาออก 
มาตั้งคณะกับแดง บิ๊กโจ๊ก ใช้ชื่อว่า ปานแดง บิ๊กโจ๊ก หลังจากนั้นโน้ต เชิญยิ้ม ก็ได้ขอตัว ปาน บิ๊กโจ๊ก จากแดง บิ๊กโจ๊ก และโน้ตได้ตั้งชื่อให้ใหม่ว่า ถั่วแระ เชิญยิ้ม และได้แยกตัวออกมาตั้งคณะของตัวเองรวมกับชูษี เชิญยิ้ม ใช้ชื่อคณะว่า ถั่วแระชูษี เชิญยิ้ม โดยได้รับช่วงต่อการบริหารคณะต่อจากเป็ด เชิญยิ้ม
ถั่วแระถือเป็นมาสคอทของการเชียร์กีฬาไทย โดยมักใส่ชุดนักรบไทยโบราณเวลาเชียร์ สร้างสีสันในกองเชียร์ได้อย่างดีทั้งชาวไทยและชาวต่างชาติในสนาม ได้ไปเชียร์นักกีฬาทีมชาติไทยมาแล้วในรายการใหญ่ เช่น โอลิมปิกฤดูร้อน ครั้งที่ 28 และ 29 ที่ กรีซ และ สาธารณรัฐประชาชนจีน และ เอเชียนเกมส์ ครั้งที่ 14 และ 15 ที่ เกาหลีใต้ และ กาตาร์ โดยในบางครั้งจะมีเพื่อนร่วมเชียร์ที่ร่วมสร้างสีสันด้วย เช่น โดโด้ แขนควง
การได้เปรียบเชิงกล

การได้เปรียบเชิงกล (mechanical advantage) คืออัตราส่วนของผลคูณของแรงหรือทอร์กที่ใส่เข้าไปในงาน โดยเมื่อการได้เปรียบเชิงกลมีค่ามากกว่า 1 จะเป็นการผ่อนแรง การคำนวณ
สูตร W/E
เลตเตอร์ออฟเครดิต

เลตเตอร์ออฟเครดิต หรือ ตราสารเครดิต  คือ เอกสารที่มีขึ้นเพื่อยืนยันการชำระเงินในการซื้อขายที่ผู้ซื้อขอให้ธนาคารเป็นผู้ชำระให้แทน เลตเตอร์ออฟเครดิตเป็นวิธีหนึ่งที่ได้รับความนิยมเพราะทำให้ผู้ขายมั่นใจว่าจะได้รับเงินค่าสินค้า เลตเตอร์ออฟเครดิตออกโดยสถาบันการเงินตามคำสั่งของผู้ซื้อเพื่อแสดงเป็นหลักประกันการชำระเงิน ผู้ขายสินค้าได้รับเงินเมื่อส่งมอบสินค้า และผู้ซื้อสินค้าจะได้รับสินค้าเมื่อจ่ายเงินค่าสินค้า
เลตเตอร์ออฟเครดิต อาจเรียกในชื่ออื่น เช่น Documentary Letter of Credit หรือ Commercial Documentary Letter of Credit
"เลตเตอร์ออฟเครดิต แบ่งเป็นสองชนิดหลัก" 
นอกจากนี้ L/C ยังสามารถแบ่งได้ตามลักษณะการเรียกเก็บเงิน คือ
ประโยชน์ของการเปิด L/C
ประโยชน์ของการเปิด L/C คือ ทั้งผู้ซื้อและผู้ขายมีความเสี่ยงต่ำ ผู้ซื้อไม่จำเป็นต้องใช้เงินสดในการมัดจำหรือสั่งซื้อสินค้า ทำให้สามารถได้รับสินค้ามาขายก่อนและค่อยนำเงินที่ได้จากการขายสินค้ามาชำระเคลียกับทางธนาคาร L/C  ภายใน 90 วัน ช่วยให้ธุรกิจไม่ขาดสภาพคล่องทางการเงิน  สำหรับฝ่ายผู้ขายสินค้า ก็ได้รับประโยชน์จากการรับ L/C  เช่นกัน ถ้าหากผู้ขายสินค้าได้รับ L/C  at sight 100% (คือ L/C  ประเภทเพิกถอนไม่ได้) ก็สามารถไว้วางใจได้ว่าเมื่อส่งสินค้าไปให้กับผู้ซื้อแล้วจะได้รับเงินค่าสินค้าจากผู้ซื้อจริง
หลักการ.
เลตเตอร์ออฟเครดิต เป็นสัญญาชนิดหนึ่งเกี่ยวข้องกับการซื้อขายและใช้ธนาคารเป็นตัวกลาง แต่ธนาคารไม่ได้มีส่วนเกี่ยวข้องกับการซื้อขายนั้น ธนาคารมีหน้าที่ตรวจสอบความถูกต้องของเอกสารและเงื่อนไขและชำระเงินแก่ผู้ขาย เมื่อฝ่ายผู้ขายปฏิบัติตามเงื่อนไขครบถ้วน ทั้งนี้มีข้อยกเว้นเพียงกรณีเดียวคือการฉ้อฉลที่เป็นเหตุให้ธนาคารปฏิเสธการชำระเงินแก่ผู้ขายได้
ไร่ส้ม

บริษัท ไร่ส้ม จำกัด เป็นนิติบุคคลผู้ประกอบธุรกิจ รับจ้างผลิต และสร้างสรรค์งานภาพยนตร์ หรืองานวิทยุโทรทัศน์ ในทุกรูปแบบ ก่อตั้งโดยสรยุทธ สุทัศนะจินดา
ประวัติ.
บริษัท ไร่ส้ม จำกัด จดทะเบียนจัดตั้ง เมื่อวันที่ 27 กุมภาพันธ์ พ.ศ. 2547 ด้วยทุนจดทะเบียน 1 ล้านบาท มีสรยุทธเป็นผู้ถือหุ้นรายใหญ่ ในอัตราร้อยละ 99.9 สำนักงานเลขที่ 264 ซอยลาดพร้าว 130 ถนนลาดพร้าว แขวงคลองจั่น เขตบางกะปิ กรุงเทพมหานคร มีผลงานที่สร้างชื่อเสียง จากการผลิตรายการโทรทัศน์ประเภทข่าวและเหตุการณ์ปัจจุบัน คือ "เรื่องเล่าเช้านี้", "จับเข่าคุย" ทางไทยทีวีสีช่อง 3 และ "คุยคุ้ยข่าว" ทางช่อง 9 
การเงิน.
เมื่อเดือนสิงหาคม พ.ศ. 2551 บริษัทฯ ได้แจ้งผลประกอบการต่อกรมพัฒนาธุรกิจการค้า กระทรวงพาณิชย์ ว่า ในปี พ.ศ. 2550 บริษัทฯ มีรายได้ 207.8 ล้านบาท กำไรสุทธิ 99.3 ล้านบาท และสินทรัพย์ 140.6 ล้านบาท, พ.ศ. 2549 มีรายได้ 323 ล้านบาท กำไรสุทธิ 86 ล้านบาท และสินทรัพย์ 104.9 ล้านบาท, และปี พ.ศ. 2548 มีรายได้ 251.8 ล้านบาท กำไรสุทธิ 132.7 ล้านบาท และสินทรัพย์ 134.8 ล้านบาท รวมรายได้สามปีย้อนหลัง เป็นเงิน 782.6 ล้านบาท รวมกำไรสุทธิ 318 ล้านบาท
นอกจากนี้ ยังมีหน่วยงานของรัฐอีกสองแห่ง เข้าซื้อเวลาโฆษณากับบริษัทฯ ในช่วงสองปีที่ผ่านมา รวมเป็นวงเงินทั้งสิ้น ประมาณ 35.7 ล้านบาท ดังนี้
แรสเบอร์รี

แรสเบอร์รี หรือ ราสป์เบอร์รี  เป็นชื่อเรียกผลไม้หลายชนิดในสกุล "Rubus" (สกุลเดียวกับแบล็กเบอร์รี) ส่วนใหญ่อยู่ในสกุลย่อย "Idaeobatus" มีต้นกำเนิดมาจากแถบยุโรป ผลแรสเบอร์รีสามารถรับประทานได้ซึ่งมีทั้งรสหวานและเปรี้ยว ผลมีสีแดงขนาดเล็กและยังเป็นผลไม้ทางการค้าที่สำคัญ สามารถเจริญเติบโตได้อย่างกว้างขวางทุกสภาพภูมิอากาศทั่วโลกแต่นิยมปลูกกันในพื้นที่ที่มีอากาศหนาวเช่นยุโรปและอเมริกา ลำต้นและตัวต้นก็มีความแข็งแรงมากสามารถขยายพันธุ์ไปได้เรื่อยๆไม่มีขีดจำกัด ซึ่งเป็นผลมาจากการที่มันสามารถงอกลำต้นใหม่จากลำต้นเดิมได้และรากของมันจะเจาะลึกลงไปในดิน ส่วนใบก็สามารถนำไปทำยาได้ การเก็บเกี่ยวนิยมเก็บเกี่ยวในช่วงที่ผลสุกงอมโดยให้ดูจากผลจะมีสีเข้มสด (สีแดง, ม่วง, ดำ) ในช่วงนี้ผลจะมีความหวานมากจึงเหมาะสำหรับนำไปรับประทานหรือนำไปทำแยมผลไม้และเหมาะที่จะนำไปทำอาหารอย่างอื่นทั้งของคาวและของหวาน
ในภาษาท้องถิ่นของไทยเรียกว่า "หนามไข่ปู" ในประเทศไทยพบกระจายพันธุ์บนพื้นที่ภูเขาสูง อาทิ ดอยภูคา จังหวัดน่าน, ดอยอินทนนท์ ดอยผ้าห่มปก ดอยเชียงดาว จังหวัดเชียงใหม่, ภูกระดึง จังหวัดเลย
ชนิด.
ตัวอย่างของชนิดแรสเบอร์รีในสกุลย่อย "Idaeobatus" มีดังนี้
บางชนิดก็เรียกว่าแรสเบอร์รีแต่มิได้อยู่ในสกุลย่อย "Idaeobatus" เช่น
มหารูปแห่งโรดส์

มหารูปแห่งโรดส์  เป็นเทวรูปขนาดใหญ่ของเทพฮีลิออส หรือ อะพอลโล เป็นหนึ่งในเจ็ดสิ่งมหัศจรรย์ของโลก จัดอยู่ในยุคเจ็ดสิ่งมหัศจรรย์ของโลกยุคโบราณ ร่วมสมัยกับประภาคารฟาโรสแห่งอะเล็กซานเดรีย
มหารูปแห่งโรดส์สร้างมาจากสำริด เป็นเทวรูปของสุริยเทพอะพอลโล ซึ่งเป็นหนึ่งในเทวสภาโอลิมปัส มีความสูงประมาณ 108 ฟุต (33 เมตร) มือขวาถือประทีป ประดิษฐานบนฐานทั้งสองข้างของปากอ่าวทางเข้าท่าเรือของเกาะโรดส์ ในทะเลอีเจียน ยืนถ่างขาคร่อมปากอ่าวให้เรือลอดไปมาได้ 
มหารูปนี้สร้างขึ้นโดย ชาเรสแห่งลินดอส ซึ่งเป็นประติมากรชาวกรีก ในราว 280 ปี ก่อนคริสตกาล ใช้เวลาสร้างประมาณ 12 ปี มีอายุยืนอยู่ได้ประมาณ 60 ปี ก่อนจะพังทลายลงด้วยแผ่นดินไหวครั้งใหญ่ เมื่อ 226 ปี ก่อนคริสตกาล ซากชิ้นส่วนของมหารูปได้ถูกปล่อยปละละเลยไม่มีใครดูแล จนถึงคริสต์ศตวรรษที่ 10 ซากที่เหลืออยู่ถูกขายให้แก่ชาวเมืองซาราเซน ไปทำอาวุธในการทำสงครามครูเสดจนหมด จนถึงปัจจุบันไม่มีเหลือซากของมหารูปนี้หลงเหลืออยู่แล้ว
บีเอ็มเอ็กซ์

บีเอ็มเอ็กซ์  หรือจักรยานวิบาก มักมีขนาดล้อที่ 20 นิ้ว มีการแข่งขันที่เรียกว่า บีเอ็มเอ็กซ์เรสซิง และยังมีการแสดงท่าทางผาดโผนที่เรียกว่า ฟรีสไตล์ ที่ประกอบด้วย 5 ท่าคือ สตรีท ,พาร์ก ,เวิร์ต ,เดิร์ท และ แฟลตแลนด์ เป็นการแสดงเทคนิคท่าทางต่าง ๆ บนที่ต่าง ๆ ที่แตกต่างกัน
ประวัติบีเอ็มเอ็กซ์.
บีเอ็มเอ็กซ์เมื่อปี พ.ศ. 2513 เกิดขึ้นในรัฐแคลิฟอร์เนีย ประเทศสหรัฐอเมริกา โดยเกิดขึ้นมาเพื่อให้เด็ก ๆ ที่ไม่มีเงินมากพอที่จะซื้อรถมอเตอร์ไซค์วิบากมาฝึก ใช้จักรยานฝึกซ้อมในสนามดินที่สร้างกันเอง จนมีการแข่งขันชิงแชมป์โลกที่แรกเมื่อปี พ.ศ. 2525 
บีเอ็มเอ็กซ์ เป็นที่นิยมมากในอังกฤษ ผู้ชนะจะมีชื่อเสียงมาก
สำหรับในเมืองไทยการขี่ bmx ประเภท racing จะนักกีฬากลุ่มเดียวกันกับนักกีฬาเสือภูเขา bmx ประเภท freestyle หรือ flatland จะพอมีอยู่บ้างตามหัวเมืองใหญ่ๆ เช่น กทม. ขอนแก่น, เชียงใหม่
แม่น้ำแควใหญ่

แม่น้ำแควใหญ่ หรืออีกชื่อคือ แม่น้ำศรีสวัสดิ์ เป็นแม่น้ำสำคัญทางภาคตะวันตกของประเทศไทย มีต้นกำเนิดจากเขารวกและเขาไม่มีชื่อในทิวเขาถนนธงชัยกลางในเขตอำเภออุ้มผาง จังหวัดตาก ไหลไปทางทิศใต้ เข้าเขตอำเภอทองผาภูมิ จังหวัดกาญจนบุรี แล้วเป็นเส้นแบ่งเขตการปกครองระหว่างอำเภอศรีสวัสดิ์ จังหวัดกาญจนบุรี กับอำเภอบ้านไร่ จังหวัดอุทัยธานี เข้าเขตอำเภอศรีสวัสดิ์ ผ่านอ่างเก็บน้ำเขื่อนศรีนครินทร์ เข้าเขตอำเภอเมืองกาญจนบุรี จากนั้นไหลไปรวมกับแม่น้ำแควน้อยกลายเป็นแม่น้ำแม่กลอง มีความยาว 399 กิโลเมตร (ส่วนของลำน้ำที่ถูกน้ำท่วมบริเวณเขื่อนศรีนครินทร์มีความยาว 159 กิโลเมตร) เป็นแม่น้ำที่มีสะพานข้ามแม่น้ำแควที่มีชื่อเสียง
แม่น้ำเมย

แม่น้ำเมย หรือ แม่น้ำตองยี่น  เป็นแม่น้ำสายย่อยของแม่น้ำสาละวิน มีต้นกำเนิดในอำเภอพบพระ จังหวัดตาก ไหลขึ้นไปทางเหนือผ่านอำเภอแม่สอด อำเภอแม่ระมาด อำเภอท่าสองยาง มาบรรจบกับแม่น้ำสาละวินที่อำเภอสบเมย จังหวัดแม่ฮ่องสอน มีความยาว 327 กิโลเมตร เป็นพรมแดนธรรมชาติระหว่างไทยกับพม่าและมีความสำคัญในการลำเลียงสินค้าทางน้ำระหว่างไทยกับพม่า
มังเคร่ช้าง

ชื่อสามัญ โคลงเคลงขน 
ชื่อท้องถิ่น เหมรฺช้าง หรือ มังเครช้าง(กระบี่)
ลำต้น เป็นไม้พุ่ม (S) สูง 1-5 เมตร สีน้ำตาลอมม่วง แตกกิ่งก้านในระดับต่ำและแตกเป็นจำนวนมาก ทรงพุ่มกว้างครึ่งทรงกลม
ใบเป็นใบเดี่ยวแตกตรงข้าม รูปร่างเป็นใบหอก ปลายใบเรียวแหลม ส่วนฐานใบโค้งมน ขอบใบเรียบ ตวใบสากมีขนปกคลุม ขนาดของใบ กว้าง3-5 เซนติเมตร ยาว 5-10 เซนติเมตร
ดอกเป็นดอกช่อ กระจกที่ปลายกิ่ง ประกอบด้วยดอก 3-6ดอก กลีบดอกมี 5กลีบ เป็นสีชมพู ม่วง เส้นผ่าศูนย์กลางของดอกประมาณ 5-6 เซนติเมตร
ผล เป็นผลเดี่ยวเกิดแต่ฐานรองดอกมีรูปร่างคล้ายคนโท มีขนจำนวนมาก ผลสีน้ำตาลอมเขียว เมื่อแก่จะเป็นสีม่วง เนื้อในแบบเปียกสีน้ำเงินเข้ม ภายในมีเมล็ดจำนวนมาก ผลแตกออกตามขวาง
ที่อยู่ บริเวณป่าชายเลน ดินค่อนข้างแข็ง สูงกว่าระดับน้ำทะเล 5-10 เมตร 
ประโยชน์น้ำต้มใบหรือน้ำคั้นจากใบใช้แก้โรคท้องร่วง โรคบิด และระดูขาว ราก ช่วยบำรุงธาตุเ เจริญอาหาร บำรุงกำลัง บำรุงตับ แก้อ่อนเพลีย และ เพิ่มภูมิคุ้มกันโรค
น้ำตาลไอซิง

น้ำตาลไอซิง  คือ น้ำตาลทรายที่ผ่านกระบวนการบดละเอียด ลักษณะเป็นผงสีขาว ละเอียดคล้ายแป้ง (Powder Form) มีส่วนผสมของแป้งข้าวโพด (Corn Starch) ประมาณร้อยละ 3 ซึ่งทำหน้าที่เป็นสารป้องกันการจับตัว (Anti Caking Agent) ในผงน้ำตาล 
น้ำตาลไอซิง เป็นหนึ่งในวัตถุดิบสำหรับการทำผลิตภัณฑ์เบเกอรี่ มีลักษณะเฉพาะในการใช้งานแตกต่างจากน้ำตาลทรายทั่วไป กล่าวคือ น้ำตาลไอซิง ซึ่งอยู่ในรูปของผง (Powder Form) สามารถละลายน้ำได้ดี ช่วยให้ไม่มีเหลือตกค้างในการทำละลาย แตกต่างจากน้ำตาลทราย ซึ่งอยู่ในรูปของผลึก (Crystal Form) จะละลายน้ำได้ไม่ดีนัก ต้องใช้ทั้งเวลา พลังงาน และความพยายามในการละลายที่มากกว่า
น้ำตาลไอซิง เหมาะสำหรับการทำผลิตภัณฑ์เบเกอรี่ประเภท เค้ก ครีมตกแต่งหน้าเค้ก โดนัท และตุ๊กตาไอซิง น้ำตาลไอซิ่งสามารถทำเองได้ที่บ้าน หรือหาซื้อได้ทั่วไปจากร้านจำหน่ายวัตถุดิบเบเกอรี่
มาริเนอร์ 9

มาริเนอร์ 9  เป็นยานสำรวจอวกาศขององค์การนาซาในโครงการมาริเนอร์ที่ช่วยในภารกิจการสำรวจดาวอังคาร ยานออกเดินทางสู่ดาวอังคารเมื่อวันที่ 30 พฤษภาคม ค.ศ. 1971 ที่ฐานทัพอากาศแหลมคาเนเวอรัล สหรัฐอเมริกา เดินทางถึงดาวอังคารเมื่อวันที่ 14 พฤศจิกายน ปีเดียวกัน นับเป็นยานอวกาศลำแรกที่ไปโคจรรอบดาวเคราะห์ดวงอื่น โดยเอาชนะมาส์ 2 และมาส์ 3 ของโซเวียตไปเพียงเล็กน้อย มาริเนอร์ 9 ใช้เวลาหลายเดือนเพื่อคอยให้พายุฝุ่นบนดาวอังคารสงบลง แล้วจึงส่งภาพอันน่าอัศจรรย์จากดาวอังคารกลับมายังโลกเป็นจำนวนมาก
ตำแหน่งปัจจุบัน.
ปัจจุบันมาริเนอร์ 9 ยังคงอยู่ในวงโคจรของดาวอังคาร และน่าจะอยู่ไปจนถึงอย่างน้อย ค.ศ. 2022 หลังจากนั้นจึงตกเข้าสู่ชั้นบรรยากาศของดาวอังคาร
ตัวจัดการงาน (วินโดวส์)

วินโดวส์แทสก์แมนิเจอร์  คือโปรแกรมประยุกต์โปรแกรมหนึ่งที่รวมมากับระบบปฏิบัติการตระกูลไมโครซอฟท์ วินโดวส์เอ็นที เป็นเครื่องมือสำหรับติดตามและให้รายละเอียดเกี่ยวกับประสิทธิภาพการทำงานของคอมพิวเตอร์ในขณะนั้น เช่น โปรแกรมหรือกระบวนการอื่นที่กำลังทำงานอยู่ การใช้งานหน่วยประมวลผลกลาง การจองและการใช้งานหน่วยความจำ การเชื่อมต่อระหว่างเครือข่าย ผู้ใช้ที่ล็อกอิน เป็นต้น แทสก์แมนิเจอร์ยังสามารถใช้กำหนดระดับความสำคัญของโปรแกรมหรือกระบวนการ บังคับให้ยกเลิกการทำงาน สั่งปิดเครื่อง เริ่มเครื่องใหม่ ไฮเบอร์เนต หรือล็อกออฟจากวินโดวส์ได้
วินโดวส์แทสก์แมนิเจอร์เริ่มมีขึ้นตั้งแต่วินโดวส์เอ็นที 4.0 เป็นต้นมา สำหรับในรุ่นเก่ากว่านั้นมีโปรแกรมชื่อ แทสก์ลิสต์ (Task List) แต่มีคุณลักษณะน้อยกว่านี้มาก นั่นคือ เรียกดูโปรแกรมหรือกระบวนการที่กำลังทำงาน ยกเลิกการทำงาน หรือสร้างกระบวนการใหม่เท่านั้น
การเรียกใช้.
แทสก์แมนิเจอร์สามารถเรียกใช้ได้ด้วยวิธีใดวิธีหนึ่งต่อไปนี้
โหมดแบบย่อ.
การดับเบิลคลิกในบริเวณพื้นที่ว่างบริเวณขอบภายในหน้าต่างของแทสก์แมนิเจอร์ จะทำให้ส่วนที่แสดงข้อมูลส่วนเกินถูกซ่อน ซึ่งหน้าต่างแบบย่อก็สามารถปรับขนาดได้เหมือนโหมดปกติ และการดับเบิลคลิกอีกครั้งเพื่อกลับสู่โหมดปกติ ทางไมโครซอฟท์เองเรียกโหมดนี้ว่า Tiny Footprint mode ซึ่งผู้ใช้ทั่วไปอาจเข้าใจผิดว่าโหมดแบบย่อเกิดจากวินโดวส์ผิดปกติ
ความแตกต่างในวิสตา.
วินโดวส์แทสก์แมนิเจอร์ได้รับการปรับปรุงใหม่ในวินโดวส์วิสตาโดยเพิ่มคุณลักษณะลงไปดังนี้
ประเด็นความปลอดภัย.
แทสก์แมนิเจอร์เป็นเป้าหมายหนึ่งของการโจมตีจากไวรัสคอมพิวเตอร์หรือมัลแวร์ โดยเฉพาะมัลแวร์ที่สามารถปิดโปรแกรมนี้ทันทีเมื่อเรียกใช้ ทำให้สามารถซ่อนตัวจากผู้ใช้ได้ เช่น Zotob หรือ Spybot เป็นต้น และเนื่องจากเครื่องมือกรุปพอลิซี (Group Policy) สามารถเปิดปิดการใช้งานของแทสก์แมนิเจอร์ได้ มัลแวร์จำนวนหนึ่งจึงใช้ช่องทางนี้เข้าไปแก้ไขการตั้งค่าของรีจิสตรีเพื่อปิดแทสก์แมนิเจอร์ นอกจากนั้นมัลแวร์ Rootkit สามารถป้องกันตนเองจากการแสดงรายชื่อในแทสก์แมนิเจอร์ เพื่อไม่ให้ผู้ใช้ตรวจพบและยกเลิกการทำงานของมัน
เรนโบว์ (เทคนิคฟุตบอล)

เรนโบว์  เป็นเทคนิคการเล่นฟุตบอลแบบหนึ่งหรือเป็นทริคๆหนึ่ง สำหรับนักเตะทั่วไปมักกล่าวกันว่าท่านี้เป็นท่าที่ยาก และในความเป็นจริงท่านี้ก็ไม่เป็นที่นิยมใช้กันมากแม้กระทั่งนักเตะอาชีพ อาจเป็นเพราะทริคนี้เป็นทริกที่เมื่อทำได้สมบูรณ์แบบจะเป็นทริคที่ถือว่าสวยงามและเหนือชั้น แต่โอกาสผิดพลาดก็มีสูง ท่านี้เป็นที่นิยมในการเล่นในการแข่ง ฟุตบอลถนน  หรือเป็นกราวนด์ทริคหนึ่งในการเล่น ฟุตบอลฟรีสไตล์ 
ทริคนี้ทำได้โดยการใช้เท้าทั้ง 2 ข้าง บังคับบอลให้ขึ้นมาจากพื้นแล้วใช้ส้นเท้าข้างใดข้างหนึ่งกระดกบอลข้ามศีรษะตนเองและคู่แข่งที่อยู่ข้างหน้า คู่แข่งและผู้เล่นทริกนี้จะแหงนมองลูกบอลโค้งข้ามศีรษะไปเหมือนกับแหงนมองรุ้งกินน้ำ จึงเรียกท่านี้ว่าเรนโบว์
ซึ่งคนทั่วไปมักสับสนกับ ราโบน่า (Rabona(ลูกไขว้เตะ))และมักเรียกว่า Rainbow Kick (โดยเฉพาะใน youtube) ซึ่งจริงๆแล้วเป็นอีกท่าหนึ่ง(เป็นท่าเตะ(ไม่ใช่ท่ายกบอล)คล้ายท่า Scorpion แต่ใช้ขาข้างเดียว)
ลูกเตะเรนโบว์.
ลูกเตะเรนโบว์(Rainbow Kick)เป็นการยิงประตู หรือส่งบอล โดยใช้เทคนิคเรนโบว์ อาจทำได้ทั้งในขณะครองบอลหรือ ทำในขณะบอลลอยเข้าหาตัว ถ้าทำขณะครองบอลลักษณะจะคล้ายกับการทำเรนโบว์ปกติแต่จังหวะสุดท้ายต้องบังคับส้นเท้าให้กระทบบอลแรงกว่าปกติ หรืออาจทำได้โดย ยกบอลให้สูงกว่าเดิมแล้วจังหวะสุดท้ายลอยตัวขนานกับพื้น(คล้ายท่าScorpion)แล้วใช้ส้นเท้ากระแทกบอลไปยังเป้าหมาย
เรนโบว์ไซด์คิก.
เรนโบว์ขึ้นมาด้วยข้างเท้าด้านนอก(ไม่ใช้ส้นเท้า)หมุนกลับตัวขณะลอยตัวเอียงตัวขนานกับพื้นแล้ววอลเล่ย์
มินิเรนโบว์.
เป็นการใช้ท่าเรนโบว์แต่บอลจะไม่ลอยสูงจนข้ามหัวแต่จะสูงประมาณเอว
เรนโบว์โดยขาข้างเดียว.
ทำ Heel pop แล้วใช้ส้นเท้าข้างเดิมสะกิดบอลข้ามศีรษะ
บัตเตอร์ฟลาย (วงดนตรี)

บัตเตอร์ฟลาย (Butterfly) เป็นกลุ่มคนดนตรีที่มีบทบาทอย่างสูงในการปรับเปลี่ยนและขับเคลื่อนวงการเพลงไทยสากลเข้าสู่ทิศทางที่มีความทันสมัยทั้งรูปแบบและเนื้อหา ถือได้ว่าเป็นหนึ่งในรูปแบบที่เป็นพื้นฐานสำคัญของวงการเพลงไทยในยุคที่รุ่งเรืองที่สุด ก่อตั้งเมื่อปี พ.ศ. 2521 โดย จิรพรรณ อังศวานนท์, สุรสีห์ อิทธิกุล, ดนู ฮันตระกูล และ กฤษณ์ โชคทิพย์พัฒนา รวมกันจัดตั้งบริษัท บัตเตอร์ฟลาย ซาวน์แอนด์ฟิล์ม เซอร์วิส จำกัด เพื่อผลิตงานเพลงประกอบภาพยนตร์ เพลงประกอบโฆษณา เพลงประกอบละครเวที และงานอัลบั้มเพลง ผู้มีบทบาทในกลุ่มบัตเตอร์ฟลายในเวลาถัดมา ได้แก่ บรูซ แกสตัน, อัสนี โชติกุล, อุกฤษฏ์ พลางกูร, กรเณศร์ วสีนนท์, เขตต์อรัญ เลิศพิพัฒน์, อนุวัฒน์ สืบสุวรรณ, สินนภา สารสาส, ศักดิ์สิทธิ์ เชื้อกลาง
ลัสเตียน (รามเกียรติ์)

ท้าวลัสเตียน ในรามเกียรติ์ หรือ วิศรวา  ในรามายณะ เป็นอสูรบุตรของท้าวจตุรพักตร์ผู้ครองเมืองลงกาองค์แรก กับนางมลิกา (รามายณะ คือ นางมานินี (Manini) หรืออีกนามคือ นางวริวภู (Havirbhu)) ท้าวลัสเตียนเป็นกษัตริย์ครองเมืองลงกาองค์ที่สอง ในรามเกียรติ์ มีมเหสีห้าพระองค์และมีโอรสและธิดาทั้งหมดสิบเอ็ดองค์
ส่วนมหากาพย์รามายณะระบุว่าปุลัสตยะเป็นหนึ่งในฤๅษีเจ็ดตนพระพรหมสร้างขึ้นด้วยความคิด และเป็นบิดาของฤๅษีวิศรวา บิดาของราวณะ
ลักษณะและสี.
ท้าวลัสเตียน หรือ ลัสเตียนพรหม มีกายและหน้าสีขาว ปากแสยะ ตาโพลง สวมมงกุฎน้ำเต้าเฟืองยอดสะบัด บางตำราว่ามงกุฎยอดชัย มี 1 พักตร์ 4 กร 
มเหสีและโอรสธิดา.
ท้าวลัสเตียน มีมเหสี 5 องค์
พอลิสไตรีน

พอลิสไตรีน  เป็นพลาสติกที่ผลิตขึ้นมาจากสไตรีนมอนอเมอร์ ซึ่งเป็นสารไฮโดรคาร์บอนที่ได้จากปิโตรเลียม ถูกผลิตออกขายครั้งแรกในช่วงปี 1930 - 1939 ช่วงแรกสไตรีนที่ผลิตขึ้นมาถูกนำไปใช้ในสงครามโลก ครั้งที่ 2 เป็นหลัก หลังจากสงครามจบลงจึงเปลี่ยนมาผลิตเป็นพลาสติกพอลิสไตรีนออกขายแทน ในการผลิตพอลิสไตรีนยังมีวัตถุดิบอื่น ๆ ที่ใช้ร่วมด้วย ได้แก่ เบนซีน เอทิลีน และบิวทาไดอีน
พอลิสไตรีนเป็นพลาสติกชนิดเทอร์โมพลาสติก คือหลอมเป็นของเหลวได้ โดยที่อุณหภูมิห้องจะอยู่ในสถานะของแข็ง แต่จะหลอมละลายเมื่อทำให้ร้อนและแข็งตัวเมื่อเย็นลง พอลิสไตรีนแข็งที่บริสุทธิ์จะไม่มีสี ใส แต่สามารถทำเป็นสีต่าง ๆ ได้ และยืดหยุ่นได้จำกัด
พอลิสไตรีนที่ใช้กันอยู่ทั่วไปส่วนใหญ่เป็นชนิดที่เรียกว่า expanded polystyrene (EPS) เป็นชนิดที่ได้จากการผสมพอลิสไตรีนร้อยละ 90-95 กับสารทำให้ขยายตัว (ที่ใช้กันมากคือเพนเทนหรือคาร์บอนไดออกไซด์ เมื่อก่อนใช้ ซีเอฟซี ซึ่งเป็นสารทำลายชั้นโอโซน) ร้อยละ 5-10 พลาสติกที่เป็นของแข็งถูกทำให้เป็นโฟมโดยการใช้ความร้อน (มักเป็นไอน้ำ) พอลิสไตรีนอีกชนิดหนึ่งคือ Extruded polystyrene (XPS) มีชื่อทางการค้าที่แพร่หลายคือ Styrofoam เป็นชนิดที่มีการเติมอากาศไว้ในช่องว่างตามเนื้อโฟมทำให้มีค่าการนำความร้อนต่ำ ใช้ในงานก่อสร้าง และใช้เป็นฉนวนกันความร้อนในอาคาร และยังมีชนิดที่เป็นแผ่นเรียกว่า Polystyrene Paper Foam (PSP) ใช้เป็นภาชนะบรรจุอาหาร เช่นกล่องหรือถาดใส่อาหาร
กระบวนการผลิตพอลิสไตรีนปลดปล่อยสารพิษอะไรบ้าง สารพิษที่ปลดปล่อยออกมาในระหว่างการผลิตพอลิสไตรีน ได้แก่
มีรายงานการตรวจพบว่าคนงานที่ทำงานในโรงงานสไตรีนและพอลิสไตรีนมีความผิดปกติเกิดขึ้นกับการทำงานของปอด ทำลายโครโมโซม และเป็นมะเร็งเพิ่มมากขึ้น
เซลีนซูร์เลแปลน

เซลีนซูร์เลแปลน  คือผลงานวีดิทัศน์ของเซลีน ดิออน ลำดับที่ 9 ออกจำหน่ายในรูปแบบดีวีดี เมื่อวันที่ 11 พฤศจิกายน พ.ศ. 2551 ในรัฐเกแบ็ก
ดีวีดีนี้บรรจุวิดีโอการแสดงคอนเสิร์ตของเซลีน เพื่อเฉลิมฉลองการสถาปนาเกแบ็กครบรอบ 400 ปี โดยมีผู้เข้าชมกว่า 250,000 คน คอนเสิร์ตนี้จัดขึ้น ณ แปลนออฟอับราฮัม  ในนครเกแบ็ก ประเทศแคนาดา เมื่อวันที่ 22 สิงหาคม พ.ศ. 2551 โดยมีแขกรับเชิญพิเศษ เช่น การู, มาร์ก ดูว์เพร, Ginette Reno, เอริก ลาปวงต์ และสมาชิกครอบครัวดิออน ได้แก่ Mes Aïeux, Zachary Richard, Dan Bigras, Nanette Workman, Jean-Pierre Ferland และ Claude Dubois ร่วมแสดงด้วย คอนเสิร์ตครั้งนี้แสดงเพลงกว่า 30 เพลง และออกอากาศทางเบลล์ทีวี โดยมีผู้ชมทางโทรทัศน์กว่าอีก 200,000 คน ต่อมา ในวันที่ 21 กันยายน พ.ศ. 2551 ได้มีการนำ "เซลีนซูร์เลแปลน" ฉบับย่อออกอากาศทางช่องทีวีเอ จนกลายเป็นรายการออกอากาศที่มีคนดูมากที่สุดในเกแบ็ก ด้วยผู้ชมกว่า 1,706,000 คน
ซามูไรวอริเออร์

Samurai Warriors (戦国無双 Sengoku Musou) เป็นวิดีโอเกมส์แนวแอ็กชันที่สร้างและพัฒนาโดย Koei
Samurai Warriors มีตัวละครส่วนใหญ่มาจากซามูไรและนินจาที่มีชื่อเสียงของญี่ปุ่น ซึ่ง Samurai Warriors เป็นเกมส์ที่มีต้นแบบมาจาก Dynasty Warriors ที่พัฒนาโดย Koei เช่นกัน
เอริกะ โทดะ

เอริกะ โทดะ (ญี่ปุ่น: 戸田 恵梨香; เกิด 17 สิงหาคม ค.ศ. 1988) เป็นนักร้อง นักแสดง นางแบบชาวญี่ปุ่น ปัจจุบันแต่งงานแล้วกับนักแสดงชาย โทริ มัตสึซากะ แต่งงานเมื่อปี 2020
ข้อมูลส่วนตัว.
ชื่อ = 戸田 恵梨香 (เอริกะ โทดะ)
วันเกิด = 17 สิงหาคม ค.ศ. 1988
สถานที่เกิด = เมืองโกเบ เฮียวโก ประเทศญี่ปุ่น
กลุ่มเลือด = เอบี
ส่วนสูง = 162 เซนติเมตร
สัดส่วน = หน้าอก 75 / เอว 56/ สะโพก 78
สนใจ = Piano, Shorinji Kempo, ทำอาหาร, ไปยิม
กล้องโทรทรรศน์วิลเลียม เฮอร์เชล

กล้องโทรทรรศน์วิลเลียม เฮอร์เชล (WHT) เริ่มมีความคิดก่อสร้างขึ้นในช่วงปลายคริสต์ทศวรรษ 1960 เมื่อเริ่มมีการออกแบบหอดูดาวอังโกล-ออสเตรเลียน สมาคมดาราศาสตร์อังกฤษเห็นว่ามีความจำเป็นที่ต้องมีกล้องโทรทรรศน์สำหรับการเปรียบเทียบกำลังในเขตซีกโลกเหนือ การวางแผนก่อสร้างเริ่มในปี 1974 แต่เมื่อถึงปี 1979 โครงการก็เกือบถูกยกเลิกไปเนื่องจากงบประมาณที่บานปลายไปมาก มีการออกแบบใหม่เพื่อลดค่าใช้จ่ายลง และกลุ่มนักดาราศาสตร์ชาวดัตช์ได้เข้ามามีส่วนร่วมในโครงการด้วย 20% ทำให้โครงการสามารถเดินหน้าต่อได้ในปี 1981 ปีนั้นเป็นปีเฉลิมฉลองครบรอบ 200 ปี การค้นพบดาวยูเรนัสของวิลเลียม เฮอร์เชล กล้องโทรทรรศน์นี้จึงได้ชื่อว่า "วิลเลียม เฮอร์เชล" เพื่อเป็นเกียรติ กล้องนี้เป็นสมาชิกหนึ่งในบรรดากลุ่มกล้องโทรทรรศน์ไอแซก นิวตัน ด้วย
การก่อสร้างกล้องโทรทรรศน์นี้เริ่มในปี ค.ศ. 1983 กล้องถูกส่งไปลาปัลมาในปี 1985 และเปิดรับแสงแรกเมื่อปี 1987 ติดตั้งฐานตั้งระบบขอบฟ้า และมีการปรับตั้งกระจกอยู่เสมอเพื่อให้ค่าความละเอียดสูงสุดตามทฤษฎีไม่เกิน 0.2 พิลิปดา
กล้องโทรทรรศน์วิลเลียม เฮอร์เชล ต้องรองรับงานวิจัยค่อนข้างมาก โดยปกติคำร้องขอใช้กล้องจะได้รับตอบเพียงหนึ่งในสามเท่านั้น การค้นพบที่สำคัญผ่านกล้องโทรทรรศน์วิลเลียม เฮอร์เชล เช่น การพบฟองอากาศร้อนของแก๊สที่กำลังขยายตัวบริเวณศูนย์กลางของดาราจักรของเรา เป็นหลักฐานแสดงถึงการมีอยู่ของหลุมดำมวลยวดยิ่ง นอกจากนี้ยังมีการค้นพบแสงวาบรังสีแกมมาเป็นครั้งแรก และล่าสุดคือการค้นพบดาว Wolf-Rayet ที่มีลมดาวฤกษ์ความเร็วสูงที่สุดเท่าที่เคยพบ
เจซีสตาฟ

บริษัท เจซีสตาฟ จำกัด  เป็นสตูดิโอออกอากาศสื่อประเภทอนิเมะ สตูดิโอได้เปิดตัวขึ้นเมื่อปี ค.ศ. 1986 และได้เปิดตัวเป็นทางการเมื่อปี ค.ศ. 1987 โดยออกอากาศการ์ตูนอนิเมะเรื่องแรกคือเรื่อง Metal Fighter Miku ในปี ค.ศ. 1994 และยังได้ออกอากาศการ์ตูนอื่น ๆ จนถึงปัจจุบัน
การผลิต.
ทีวีอนิเมะ.
เป็นเรื่องที่ฉายในทีวีของญี่ปุ่น
แสงแรก

แสงแรก  ในทางจักรวาลวิทยา หมายถึงการปลดปล่อยแสงเป็นครั้งแรกในอดีตหลายพันล้านปีมาแล้ว ณ เวลาที่เกิดบิกแบง
สำหรับในทางดาราศาสตร์ แสงแรก ใช้เมื่อกล้องโทรทรรศน์ (โดยเฉพาะกล้องหรือเครื่องมือวัดใหม่) เปิดใช้เพื่อถ่ายภาพวัตถุทางดาราศาสตร์เป็นครั้งแรกหลังจากก่อสร้างเสร็จ ทั้งนี้ไม่ใช่การรับภาพเป็นครั้งแรกซึ่งอาจกระทำในระหว่างการทดสอบเพื่อปรับแต่งค่าต่างๆ ในเวลากลางวัน "ภาพถ่ายแสงแรก" อาจไม่เป็นที่น่าสนใจในทางดาราศาสตร์มากนักเพราะมักเป็นภาพคุณภาพต่ำเนื่องจากกล้องยังไม่ได้รับการปรับแต่งให้ทำงานที่ประสิทธิภาพสูงสุด อย่างไรก็ดี ภาพถ่ายแสงแรกยังคงมีความสำคัญและน่าตื่นเต้นสำหรับผู้ออกแบบและผู้สร้างกล้องโทรทรรศน์ รวมถึงในแวดวงนักดาราศาสตร์ด้วย
แลนเซอร์

แลนเซอร์ (Lancer) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อากรีเจนโต

อากรีเจนโต  เคยเป็นเมืองโบราณที่มีอายุเก่าแก่กว่า 2,500 ปี โดยการเข้ามายึดครองของพวกกรีก ชาวกรีกได้สร้างหมู่วิหารเพื่อบูชาเทพเจ้าต่าง ๆไว้มากมาย และที่เด่นสุดคือหุบเขาแห่งวิหาร (Valley of the Temples) ที่มีวิหารถึง 7 แห่ง ในปัจจุบันมีเพียงวิหารคองคอร์ด (Temple of Concord) ที่มีสภาพสมบูรณ์และสวยงามหลงเหลือให้เห็นอยู่ 
พื้นที่โดยรอบเหลือเพียงเศษซากของเมือง สาเหตุหนึ่งคือการเกิดแผ่นดินไหวของภูเขาเอนนา (Enna)
แมงมุมเพื่อนรัก (ภาพยนตร์)

เ้ดสไสนไนไีำ
แมงมุมเพื่อนรัก (Charlotte's Web) ออกฉายวันที่ 1 กุมภาพันธ์ พ.ศ. 2549 กำกับโดย Gary Winick.
ตัวละครหลัก.
! ตัวละคร
! นักแสดง
! พากย์ไทย
กลุ่ม 20

กลุ่ม 20  ก่อตั้งขึ้นครั้งแรกเมื่อ พ.ศ. 2542 เป็นกลุ่มรัฐมนตรีว่าการกระทรวงการคลังและผู้บริหารธนาคารกลางจากประเทศที่มีระบบเศรษฐกิจขนาดใหญ่ 19 ประเทศ รวมกับสหภาพยุโรปและสหภาพแอฟริกา
ประเทศทั้ง 19 ประเทศ ประกอบด้วยกลุ่มประเทศอุตสาหกรรมชั้นนำ 8 ประเทศ (กลุ่ม 8) คือ อังกฤษ แคนาดา ฝรั่งเศส อิตาลี ญี่ปุ่น เยอรมนี รัสเซีย และสหรัฐ และกลุ่มประเทศระบบเศรษฐกิจเกิดใหม่ขนาดใหญ่อีก 11 ประเทศ ซึ่งประกอบด้วย อาร์เจนตินา ออสเตรเลีย บราซิล จีน อินเดีย อินโดนีเซีย เม็กซิโก ซาอุดีอาระเบีย แอฟริกาใต้ เกาหลีใต้ และตุรกี 
ประเทศในกลุ่ม 20 มีขนาดเศรษฐกิจรวมกันเท่ากับร้อยละ 90 ของเศรษฐกิจโลก และมีประชากรรวมกันประมาณ 2 ใน 3 ของโลก
สนามหลวงมิวสิก

สนามหลวงมิวสิก  เป็นค่ายเพลงในเครือ จีเอ็มเอ็ม แกรมมี่ ก่อตั้งขึ้นเมื่อปี พ.ศ. 2548 โดยไพบูลย์ ดำรงชัยธรรม ประธานกรรมการ เป็นผู้ตั้งชื่อค่าย โดยให้เหตุผลว่า เมื่อพูดถึงกรุงเทพมหานครสิ่งแรกที่คนนึกถึงคือ ท้องสนามหลวง ซึ่งเป็นที่ ๆ ผู้คนมักจะไปพักผ่อนและทำกิจกรรมต่าง ๆ กับเพื่อนสนิทหรือครอบครัว
เดิมนั้น สนามหลวงมิวสิกอยู่ภายใต้การบริหารของ คุณฟ้าใหม่ ดำรงชัยธรรม ผู้อำนวยการ และคุณ นรมน ชูชีพชัย ผู้จัดการค่าย โดยรวมผลิตผลงานในแนวเพลงป็อปที่ผสมผสานกับแนวเพลงอื่น ๆ ด้วย เช่น ฟังก์, ร็อคแอนด์โรล, บอสซาโนวา, ดนตรีโซล, ดนตรีอิเล็กทรอนิกส์, แจ๊ส, อะแคปเปลลา เป็นต้น
เมื่อเดือนกันยายน พ.ศ. 2557 จีเอ็มเอ็ม แกรมมี่ ได้ปรับโครงสร้างบริษัท ส่งผลให้ค่ายเพลงสนามหลวงปิดตัวลง โดยนักร้อง ทีมงาน และพนักงานในสังกัด ได้ถูกกระจายไปอยู่กับค่ายอื่น ๆ ในเครือแกรมมี่
แต่จากนั้นไม่นานค่ายสนามหลวงมิวสิกได้กลับมาเปิดอีกครั้ง โดยบริหารโดย เปิ้ล - จิราภรณ์ สุมณศิริ พร้อมการทำงานแนวทางใหม่ โดยพัฒนาขึ้นเป็น "ชุมชน" (Community) ผ่านการดำเนินงานในรูปแบบพาร์ทเนอร์ระหว่างศิลปินและต้นสังกัด โดยศิลปินเป็นผู้ผลิตผลงาน และสนามหลวงมิวสิกทำหน้าที่บริหารจัดการสื่อประชาสัมพันธ์ เพื่อส่งผลงานเพลงไปถึงคนฟังให้ได้มากที่สุด และเพื่อหารายได้ให้ศิลปินมีเงินทุนสำหรับผลิตงานเพลงที่มีคุณภาพต่อไป โดยมีศิลปินในสังกัด เช่น อพาร์ตเมนต์คุณป้า, Tabasco, พิจิกา, โลโมโซนิก เป็นต้น
ต่อมาตั้งแต่วันที่ 1 กันยายน พ.ศ. 2566 ค่ายเพลงสนามหลวงมิวสิกได้ถูกโอนไปขึ้นกับบริษัท จีเอ็มเอ็ม มิวสิค จำกัด (มหาชน) ตามการปรับโครงสร้างองค์กรของจีเอ็มเอ็ม แกรมมี่
หม่อมหลวงวันรัชดา วรวุฒิ

หม่อมหลวงวันรัชดา วรวุฒิ เกิดเมื่อวันที่ 5 มิถุนายน เป็นบุตรของ หม่อมราชวงศ์กนกทัณฑ์ วรวุฒิ และ นางสุภาที วรวุฒิ ณ อยุธยา
หม่อมหลวงวันรัชดา วรวุฒิ เรียนด้านบริหารจากมหาวิทยาลัยหอการค้าไทย และ ด้านรัฐศาสตร์จากมหาวิทยาลัย รามคำแหง ระดับปริญญาโท สาขาวิชาศิลปะการแสดงสร้างสรรค์ จากมหาวิทยาลัยรัตนบัณฑิตได้เข้าสู่วงการถ่ายโฆษณาตั้งแต่อายุ 19 ปี เป็นนักเรียนการแสดงรุ่นที่ 11 ของช่อง 3 โดยเป็นลูกศิษย์รองศาสตราจารย์ สดใส พันธุมโกมล (ศิลปินแห่งชาติ สาขาศิลปะการแสดง (ละครเวทีและโทรทัศน์) ประจำปี 2554)
ผลงานในวงการบันเทิง.
คุณจ๊ะโอ๋ได้รับคัดเลือกเป็นกลุ่มเลือดใหม่ บริษัท ไฟว์สตาร์ในปี 2535 ภาพยนตร์ เรื่องแรก เรื่องโก๊ะจ๋าป่านะโก๊ะ 
และได้เซ็นสัญญาเป็นดาราช่อง 3 เล่นละครเรื่อง สมเด็จพระสุริโยและยังเป็นเป็นกลุ่มวีเจ VJ กลุ่มแรกในประเทศไทย ในนาม Smile TV และแสดง M.V.มากมาย เช่น อนันต์ บุญนาค พัชรา แวงวรรณ อาเธอร์ ปัญญาโชค วงอินคา เพลงต้องการด่วน 
คุณจ๊ะโอ๋ได้รับเชิญจาก "กลุ่มกระดาษพ่อ ดินสอแม่" ของ ประภาส ชลศรานนท์ ศิลปินแห่งชาติ แสดงละครพ่อ ซึ่งเป็นละครชุดเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาส พระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒ โดยความร่วมมือของ กองทัพบก เรื่องความฝันอันสูงสุด
ปี 2559 เป็นผู้จัดการด้านโฆษณาให้กับวาไรตี้หมู่โชว์ โน้ส อุดม แต้พานิช
ปี2560 ได้รับเชิญมาร่วมบันทึกเสียงกับ นักร้อง นักดนตรี บุคคลที่มีชื่อเสียง จากหลายสาขา Requiem #พระผู้มาโปรด จาก พงศ์พรหม สนิทวงศ์ ณ อยุธยา "คือความจำนงค์ตั้งแต่ทรงครองบัลลังค์ ทรงเดินทางไปทั่วทุกเขตขัณฑ์..." 
ปี 2566 ได้รับบทเป็นท้าวศรีสุดาจันทร์ ในละครเวทีเรื่อง"ข้(ฆ่)า...ท้าวศรีสุดาจันทร์ไม่ผิด" ที่คณะอุตสาหกรรมสร้างสรรค์ มหาวิทยาลัยรัตนบัณฑิต 
ปัจจุบันคุณจ๊ะโอ๋ยังคงเป็นที่ปรึกษาด้านการจัดหาเพลงและรับทำเพลงองค์กรต่างในนามบริษัทนับเรื่องดีดี และยังทำเพจที่ชื่อ "หม่อมหลง" เพจที่นำเสนอเกี่ยวกับประวัติศาสตร์ และเชิดชูสถาบัน
น้ำตกห้วยชมพู

น้ำตกห้วยชมพู ตั้งอยู่ที่ หมู่ 11 ตำบลสันโค้ง อำเภอดอกคำใต้ จังหวัดพะเยา เป็นน้ำตกธรรมชาติที่สวยงามร่มรื่น มีความตื้นและลาดชันไปตามแนวเทือกเขา มีต้นชมพู่ป่าตลอดแนวสองข้างทางลำห้วย ซึ่งเป็นที่มาของชื่อ "ห้วยชมพู"
บริเวณใกล้เคียง มีสถานที่ท่องเที่ยวคือ ตาน้ำพุด และถ้ำฝนแสนห่า สามารถท่องเที่ยวได้ตั้งแต่เดือนมิถุนายน ถึงเมษายน ของทุกปี โดยเฉพาะช่วงเดือนกันยายน ถึงธันวาคม
อากิระ โคจิมะ

อากิระ โคจิมะ (; โรมาจิ: "Kojima Akira") เป็นนักวาดการ์ตูนจากจังหวัดอิบารากิที่ทำงานให้กับสำนักพิมพ์ Square Enix เขาเป็นที่รู้จักกันเป็นอย่างดีจากเรื่องมาโฮราบะ ซึ่งตีพิมพ์ใน "Gangan WING" ยาวนาน 6 ปี และถูกดัดแปลงเป็นอนิเมะที่ออกอากาศทางสถานีทีวีโตเกียว เขามักจะเขียนแทนตัวเองในเรื่องมาโฮราบะ เป็นเสาหินที่มีตาและแขนขา หลังจากหยุดพักประมาณ 2 ปี เขากลับมาสร้างซีรีส์อีกครั้งในเว็บคอมมิคเรื่อง "Wa!" ใน "Gangan ONLINE" ตั้งแต่เดือนตุลาคม พ.ศ. 2551 หลังจากนั้น เขาเริ่มสร้างงานในนิตยสารรายเดือนอีกครั้งด้วยเรื่อง "มานาบิยะ" ใน "Monthly Gangan JOKER" แต่ถูกระงับหลังจากนั้นครึ่งปีเนื่องจากปัญหาสุขภาพ ขณะรับการรักษาพยาบาล "Wa!" ซึ่งมีภาระการวาดภาพน้อยถูกย้ายไปตีพิมพ์ใน "Monthly Gangan JOKER" ต่อเนื่องจนถึงฉบับเดือนเมษายน พ.ศ. 2554
ซาโตมิ อาราอิ

ซาโตมิ อาราอิ (; โรมาจิ: "Arai Satomi") เกิดวันที่ 4 กรกฎาคม ค.ศ.1980 ที่จังหวัดไซตามะ เป็นนักพากย์ที่มีชื่อเสียงในประเทศญี่ปุ่น เธอสร้างผลงานมามากมาย
มิโอโกะ ฟูจิวาระ

มิโอโกะ ฟูจิวาระ (藤原 美央子, Fujiwara Mioko?) เกิดวันที่ 12 เมษายน จังหวัด ไซตามะ นักพากกย์การ์ตูนญี่ปุ่น
วิดีโอเกม.
Private Nurse as มิโอะ ซาโช/มิฮารุ อาโซ
ออสติน

ออสติน (อังกฤษ : Austin) เป็นเมืองหลวงของรัฐเท็กซัส ประเทศสหรัฐอเมริกา ตั้งอยู่ในเคาน์ตี้ทราวิส เป็นเมืองที่ใหญ่เป็นอันดับที่ 4 ของเท็กซัส และเป็นอันดับที่ 16 ของประเทศ ในปี 2550 มีประชากร 743,074 คน
หม่อมเจ้าภูริพันธ์ ยุคล

เรืออากาศโท หม่อมเจ้าภูริพันธ์ ยุคล (7 พฤศจิกายน พ.ศ. 2477 – 20 เมษายน พ.ศ. 2557) เป็นพระโอรสในพลตรีพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมบุญล้อม ยุคล ณ อยุธยา
พระประวัติ.
เรืออากาศโท หม่อมเจ้าภูริพันธ์ ยุคล มีพระนามลำลองว่า "ท่านชายเป๋อ" ประสูติเมื่อวันที่ 7 พฤศจิกายน พ.ศ. 2477 เป็นพระโอรสในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่บุญล้อม ฐานะวร มีภราดาและภคินีร่วมพระบิดาเดียวกันห้าองค์ ได้แก่
ทรงพี่น้องร่วมมารดาเดียวกัน ได้แก่.
เมื่อหม่อมเจ้าภูริพันธ์มีชันษาได้ 2 เดือน พระเจ้าวรวงศ์เธอ พระองค์เจ้าเฉลิมเขตรมงคล พระอัยยิกาฝ่ายพระบิดา ได้ทรงชุบเลี้ยงไว้และประทานพระนามว่า "ภูริพันธ์" เพื่อให้พ้องกับพระนามของพระเจ้าบรมวงศ์เธอ กรมหมื่นภูมินทรภักดี และประทานพระนามลำลองว่า "ท่านเป๋อ" จนกระทั่งชันษาได้ 16 ปี จึงได้กลับไปอยู่ในความดูแลของพระบิดา
การศึกษาและการทรงงาน.
เมื่อเยาว์วัยทรงศึกษาที่โรงเรียนอัสสัมชัญ, โรงเรียนวชิราวุธวิทยาลัย, โรงเรียนการบินกองทัพอากาศ ทรงรับราชการเป็นนักบินของกองทัพอากาศในตำแหน่งนักบินประจำกองบินต่าง ๆ จากนั้นเสด็จไปศึกษาที่โรงเรียนนายทหารอากาศอังกฤษ เจอบี้ ประเทศอังกฤษ (RAF Officer Training Unit, Jurby, United Kingdom) เสด็จกลับมาทรงรับราชการต่อในตำแหน่งนักบิน ตำแหน่งสุดท้ายคือนักบินประจำกองบิน 1 ฝูงบินที่ 11 ทรงลาออกจากราชการเพื่อปฏิบัติหน้าที่นักบินรบให้กับหน่วยบินไฟร์ฟลาย จากนั้นทรงปฏิบัติหน้าที่นักบินให้กับบริษัทคอนติเนนเติล แอร์ เซอร์วิส และบริษัทแอร์สยาม จำกัด จากนั้นทรงย้ายไปประทับ ณ ประเทศสิงคโปร์ เพื่อทรงปฏิบัติหน้าที่นักบินให้กับบริษัทสิงคโปร์แอร์ไลน์ จนกระทั่งเกษียณอายุงาน
ครอบครัว.
หม่อมเจ้าภูริพันธ์เสกสมรสกับหม่อมนิติมา ยุคล ณ อยุธยา (สกุลเดิม ยนเปี่ยม) มีโอรสสองคน ได้แก่
อุบัติเหตุและการถึงชีพิตักษัย.
เรืออากาศโท หม่อมเจ้าภูริพันธ์ ยุคล ทรงประสบอุบัติเหตุรถยนต์ที่นั่งชนต้นไม้ เมื่อบ่ายวันที่ 26 มีนาคม พ.ศ. 2557 เข้าพักรักษาองค์ที่ห้องผู้ป่วยขั้นวิกฤติ (ICU) โรงพยาบาลศิริราช กระทั่งวันที่ 20 เมษายน พ.ศ. 2557 เวลา 03.13 น. ถึงชีพิตักษัยด้วยอาการติดเชื้อในกระแสโลหิต สิริชันษา 79 ปี
วันที่ 21 เมษายน พ.ศ. 2557 เวลา 17.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานน้ำหลวงสรงศพ และพระราชทานพระโกศราชวงศ์ พร้อมเครื่องสูงทองแผ่ลวดตั้งประกอบเป็นเกียรติยศ ทั้งยังทรงพระราชทานพระพิธีธรรมสวดพระอภิธรรมศพ มีกำหนด 7 คืน ตั้งแต่วันที่ 21 ถึง 27 เมษายน พ.ศ. 2557 ณ ศาลากวีนิรมิต (ศาลากลางน้ำ) วัดเทพศิรินทราวาสราชวรวิหาร เขตป้อมปราบศัตรูพ่าย กรุงเทพมหานคร
วันที่ 27 เมษายน พ.ศ. 2557 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ บำเพ็ญพระราชกุศล 7 วัน พระราชทานศพ
วันที่ 21 มกราคม พ.ศ. 2561 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จแทนพระองค์ไปในการพระราชทานเพลิงศพเรืออากาศโท หม่อมเจ้าภูริพันธ์ ยุคล ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เขตป้อมปราบศัตรูพ่าย กรุงเทพมหานคร
การทุจริต

การทุจริต เป็นรูปแบบของความผิดทางอาญาที่เกิดขึ้นจากบุคคลหรือองค์กรที่ได้รับมอบหมายให้ดำรงตำแหน่งที่มีอำนาจเพื่อแสวงหาผลประโยชน์ที่ไม่ถูกต้องหรือใช้ประโยชน์จากอำนาจนั้นๆเพื่อผลประโยชน์ส่วนตัว การทุจริตอาจเกี่ยวข้องกับกิจกรรมต่างๆ เช่น การให้สินบน, การใช้ตำแหน่งเพื่อแสวงหาผลประโยชน์, การยักยอกทรัพย์ หรือแม้กระทั่งการกระทำที่ผิดกฎหมายในหลายประเทศ เช่น การวิ่งเต้น การทุจริตทางการเมืองเกิดขึ้นเมื่อผู้ดำรงตำแหน่งหรือเจ้าหน้าที่ของรัฐบาลกระทำในฐานะหน้าที่ราชการเพื่อแสวงหาผลประโยชน์ส่วนตัว
ในทางประวัติศาสตร์ คำว่า "การทุจริต" มีความหมายที่กว้างกว่า ซึ่งเกี่ยวข้องกับผลกระทบต่อศีลธรรมและความเป็นอยู่ที่ดีของผู้คนในสังคม
สนั่น ชูสกุล

สนั่น ชูสกุลเป็นนักเขียน และนักกิจกรรมทางสังคม ผลงานรวมเรื่องสั้นของเขา "บริษัทไทยไม่จำกัด" ผ่านเข้ารอบสุดท้ายรางวัลซีไรต์ ปี 2551
ประวัติ.
สนั่น ชูสกุลเกิดที่อำเภอท่าศาลา จังหวัดนครศรีธรรมราช จบประถมศึกษาโรงเรียนวัดขรัวช่วย อำเภอสิชล จังหวัดนครศรีธรรมราช เขียนและผลิตหนังสือขณะศึกษาชั้นมัธยมที่โรงเรียนเบญจมราชูทิศ จบปริญญาตรีคณะรัฐศาสตร์ มหาวิทยาลัยธรรมศาสตร์ เมื่อปี 2525 เริ่มทำงานที่กองบรรณาธิการสำนักพิมพ์ไทยวัฒนาพาณิช หลังจากทำงานได้ปีเศษ เขาจึงสมัครงานเป็นเจ้าหน้าที่องค์กรพัฒนาเอกชน (หรือ NGOs) ทำงานกับชาวบ้านอีสานจนถึงปัจจุบัน เป็นบรรณาธิการวารสารและโครงการหนังสือ "ดอกติ้วป่า" และเว็บไซต์ www.esanvoice.net ปัจจุบัน แต่งงานกับ นางวิจิตรา ชูสกุล มีบุตร 2 คน คือนายนาคร ชูสกุล และ นางสาววรรณลีลา ชูสกุล และอาศัยอยู่ที่จังหวัดสุรินทร์จนถึงวาระสุดท้าย สนั่น ชูสกุล เสียชีวิตโดยโรคมะเร็งในวันที่ 6 เมษายน พ.ศ. 2559
สถานีอวกาศสกายแล็บ

สกายแล็บ  เป็นสถานีอวกาศแห่งแรกของสหรัฐอเมริกา และเป็นสถานีอวกาศแห่งที่สองของโลกที่มีลูกเรืออยู่ปฏิบัติงาน ถัดจากสถานีอวกาศซัลยุตของสหภาพโซเวียต สกายแล็บโคจรอยู่ในวงโคจรของโลกตั้งแต่ ค.ศ. 1973-1979 มีนักบินอวกาศไปประจำการทั้งสิ้น 3 ครั้งระหว่าง ค.ศ. 1973-1974 บนสถานีอวกาศมีห้องทดลองสำหรับศึกษาผลกระทบจาก microgravity รวมถึงเป็นที่ติดตั้งหอสังเกตการณ์ดวงอาทิตย์ฐานกล้องโทรทรรศน์อพอลโล 
สกายแล็บถูกส่งขึ้นจากโลก เมื่อวันที่ 14 พฤษภาคม ค.ศ. 1973 จากฐานยิง LC-39A ของศูนย์อวกาศเคนเนดีโดยจรวด Saturn INT-21 (ซึ่งเป็นรุ่นดัดแปลงของจรวด Saturn V ที่ใช้ส่งคนไปดวงจันทร์) และตกกลับมาพื้นโลกเมื่อ 11 กรกฎาคม ค.ศ. 1979 ใกล้กับเมืองเพิร์ธ ประเทศออสเตรเลีย
เมสซาลา

PMX-000 เมสซาลา (;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทเซต้ากันดั้ม ออกแบบโดยคาซุมิ ฟุจิตะ
เนื้อเรื่อง.
เมสซาลาเป็นโมบิลสูทแบบแฮนด์เมดซึ่งสร้างโดยแปปติมัส ซีร็อคโค ผู้บัญชาการของยานจูปิทริสซึ่งบรรทุกก๊าซฮีเลียม3 มาจากดาวพฤหัสบดี เมสซาลาได้รับการออกแบบให้ใช้งานในบริเวณใกล้กับดาวพฤหัสซึ่งมีแรงโน้มถ่วงสูงจึงมีกำลังขับเคลื่อนสูงไปด้วย เมื่อใช้ในอวกาศใกล้กับโลกจึงมีความเร็วสูงมาก นอกจากนั้นยังเป็นโมบิลสูทที่ใช้เทคโนโลยีชั้นนำ เช่น มูฟเอเบิลเฟรม (movable frame)และเกราะโลหะผสม กันดาเรียมแกมมา (Gundarium γ)ซึ่งมีน้ำหนักเบาและทนทาน ทำให้มีสมรรถนะที่สูงมาก เมสซาลาสามารถแปลงร่างเป็นโมบิลอาเมอร์ได้ใน 0.5 วินาทีเท่านั้น อาวุธหลักของเมสซาลาก็คือปืนมหาอนุภาคสองกระบอกซึ่งติดอยู่ด้านหลัง ในหัวไหล่ทั้งสองข้างติดตั้งมิสไซล์ลันเชอร์เก้าลำกล้องไว้ และที่แขนเป็นเหมือนกล่องสำหรับเก็บบีมเซเบอร์และติดเกรเน็ดลันเชอร์กับกงเล็บไว้ภายในด้วย
เมสซาลาปรากฏตัวในตอนที่10ของโมบิลสูทเซต้ากันดั้มและเป็นโมบิลสูทแบบแปลงร่างได้ตัวแรกที่ปรากฏตัวในเรื่อง โดยซีร็อคโคได้ใช้เมสซาลาโจมตีกระสวยอวกาศ "เทมป์เทชัน" ของไบรท์ โนอา และต่อมาได้เข้าโจมตีกลุ่มต่อต้านสหพันธ์ขณะลงสู่โลกเพื่อโจมตีกองบัญชาการหลักที่จาบุโร ซึ่งในการต่อสู้ครั้งนี้ซีร็อคโคได้ทำลายศัตรูไปมากมาย รวมถึงจมยานประจัญบานชั้นซาลามิสได้และตัดแขน RMS-099 ริคดิแอส ของเอมม่า ชีนขาดด้วย แต่ก็ไม่สามารถหยุดยั้งการลงสู่โลกของกลุ่มต่อต้านได้เพราะเมสซาลาไม่มีระบบที่ใช้ป้องกันความร้อนขณะเข้าสู่บรรยากาศของโลกจึงไม่สามารถติดตามพวกของคามิว บีดันลงไปยังโลกได้
เมสซาลาปรากฏตัวในภายหลัง โดยซีร็อคโคได้มอบเมสซาลาให้กับลูกน้องหญิงคนสนิท ซาร่า ซาเปียรอฟ ใช้งาน และต่อมาได้ให้เรคอ รอนโดใช้ต่อสู้กับกลุ่มต่อต้านเพื่อพิสูจน์ความภักดีต่อซีร็อคโค
รูปแบบอื่นๆ.
ABFS-RR01S เมสซาลาดิโนเฟาสท์ จูปิเตอร์.
ปรากฏตัวในโมเดลคิทซีรีส์ "ไทแรนท์ซอร์ดออฟนีโอฟาเลีย" ออกแบบโดยคาสุมิ ฟุจิตะ เมสซาลาดิโนเฟาสท์ จูปิเตอร์เป็นรูปแบบของเมสซาลาซึ่งไม่สามารถแปลงร่างได้แต่มีลักษณะที่ผสมโมบิลสูทกับโมบิลอาเมอร์เข้าด้วยกันเรียกว่า Agressive Beasted Form Suit ซึ่งมีความเร็วสูง เป็นเครื่องที่ซีร็อคโคปรับแต่งด้วยตนเอง ด้านหลังติดตั้งบีมแคนน่อนแฝดซึ่งเป็นอาวุธหลักและมีแขนเป็นกงเล็บสองข้าง
ABFS-RR01M เมสซาลาดิโนเฟาสท์ อัลฟา.
ปรากฏตัวในโมเดลคิทซีรีส์ "ไทแรนท์ซอร์ดออฟนีโอฟาเลีย" ออกแบบโดยคาสุมิ ฟุจิตะ เป็นรุ่นผลิตจำนวนมากของเมสซาลาดิโนเฟาสท์ จูปิเตอร์ แตกต่างจากรุ่นจูปิเตอร์ที่ไม่มีแขนแต่จะติดตั้งอาวุธ เช่น มิสไซล์ลันเชอร์ไว้แทน
โดเวนวูล์ฟ

AMX-014 โดเวนวูล์ฟ (ญี่ปุ่น:"ドーベン・ウルフ" ;อังกฤษ:Doven Wolf) เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า ออกแบบโดย มิกะ อาคิทากะ
เนื้อเรื่อง.
โดเวนวูล์ฟเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยใช้ข้อมูลของไซโคกันดั้มมาร์คทูว์ซึ่งนีโอซีอ้อนยึดมาใช้งาน โดเวนวูล์ฟจึงมีจุดเด่นที่ติดตั้งอาวุธไว้เป็นจำนวนมากและนับเป็นโมบิลสูทรุ่นผลิตจำนวนมากที่มีพลังในการต่อสู้สูงทีเดียว นอกจากนี้โดเวนวูล์ฟยังเป็นโมบิลสูทที่มีระบบกึ่งไซคอมมิว (quasi-psycommu system) ที่สมบูรณ์แบบ ระบบนี้จะแสกนคลื่นสมองของนักบินเพื่อให้สามารถควบคุมอาวุธอินคอมซึ่งติดอยู่ด้านหลังได้ อินคอมนี้เมื่อใช้งานจะแยกไปจากโดเวนวูล์ฟโดยมีสายเคเบิลเชื่อมไว้ส่งสัญญาณและยิงบีมโจมตีศัตรูจากมุมต่างๆได้ ส่วนแขนของโดเวนวูล์ฟยังสามารถปล่อยแยกไปจากตัวเพื่อยิงโจมตีศัตรูได้ ซึ่งในแขนของโดเวนวูล์ฟจะมีแขนกลซึ่งใช้จับบีมเซเบอร์ไว้ป้องกันตัวในขณะที่ปล่อยแขนออกไป บีมไรเฟิลขนาดใหญ่ของโดเวนวูล์ฟยังสามารถเชื่อมต่อกับปืนมหาอนุภาคที่ส่วนท้องกลายเป็นเมก้าลันเชอร์ที่มีพลังทำลายสูงขึ้นหลายเท่าได้
เนื่องจากเป็นโมบิลสูทที่มีพลังในการต่อสู้สูงมาก โดเวนวูล์ฟจึงได้รับเลือกเป็นโมบิลสูทรุ่นผลิตจำนวนมากแทนซาคุทรีและนับเป็นโมบิลสูทรุ่นผลิตจำนวนมากซึ่งแข็งแกร่งที่สุดในขณะนั้น เมื่อเกรมี่ โตโต้ได้ก่อกบฏเพื่อชิงอำนาจจากฮามาน คานนั้น โดเวนวูล์ฟเป็นโมบิลสูทของหน่วยสเปซวูล์ฟที่มีราคัน ดาคารันเป็นหัวหน้าหน่วย ซึ่งหน่วยสเปซวูล์ฟได้สังหารหัวหน้าหน่วยรอยัลการ์ด คาร่า ซูน และ มัชชิมา เซโลที่ยังภักดีต่อฮามานได้ แต่ในที่สุดราคันเองก็ถูกดับเบิ้ลเซต้ากันดั้มของจูโด อชิตะทำลาย
โดเวนวูล์ฟยังปรากฏตัวในภาพยนตร์คอมพิวเตอร์กราฟิกส์ขนาดสั้น "กันดั้มอีโวลฟ์"ตอนที่ 10
กันดั้มมาร์คไฟฟ์.
ปรากฏตัวในนิยายประกอบภาพ กันดั้มเซนติเนล ออกแบบโดยมิกะ อาคิทากะ
กันดั้มมาร์คไฟฟ์เป็นโมบิลสูทของสหพันธ์โลกซึ่งได้รับการพัฒนาโดยสถาบันวิจัยออกัสต้าโดยให้เป็นไซโคกันดั้มขนาดเล็กและให้คนธรรมดาสามารถควบคุมได้อย่างมีประสิทธิภาพด้วยระบบกึ่งไซคอมมิวสำหรับควบคุมอาวุธอินคอม กันดั้มมาร์คไฟฟ์เป็นโมบิลสูทที่มีสมรรถนะสูง โล่ของกันดั้มมาร์คไฟฟ์ติดตั้งท่อขับดันไว้คล้ายกับชิลด์บูสเตอร์ของกันดั้มเฮเซล บีมแคนน่อนด้านหลังของกันดั้มมาร์คไฟฟ์สามารถถอดออกมาใช้เป็นบีมเซเบอร์ได้ และยังสามารถติดมิสไซล์พ็อดไว้ที่ไหล่ได้อีกด้วย
ในจำนวนกันดั้มมาร์คไฟฟ์ที่สร้างมาทั้งสามเครื่องนั้น เครื่องหนึ่งได้ถูกส่งไปให้กับกองกำลังนีโอซีอ้อนหลังจากที่ศึกกรีปส์ได้สิ้นสุดลง ซึ่งนีโอซีอ้อนด้ใช้ข้อมูลของกันดั้มมาร์คไฟฟ์ในการพัฒนาระบบกึ่งไซคอมมิวของโดเวนวูล์ฟ และอีกเครื่องประจำการกับกองยานของนายพลไบรอัน เอโนซึ่งได้รับคำสั่งให้ช่วยเสริมกำลังของหน่วยเฉพาะกิจอัลฟาในการกวาดล้างกลุ่มนิวดีไซส์ แต่นายพลไบรอันได้ทรยศไปเข้ากับกลุ่มนิวดีไซส์แทน และเบรฟ ค็อด ผู้นำของนิวดีไซส์ก็ได้ใช้กันดั้มมาร์คไฟฟ์เป็นโมบิลสูทประจำตัวในการต่อสู้ที่เอเยอร์ซิตี้บนดวงจันทร์ ซึ่งเบรฟได้ทำลายโมบิลสูทของหน่วยอัลฟาไปมากมายรวมถึงฟุลอาเมอร์ดับเบิ้ลเซต้าทั้งสามเครื่อง จนกระทั่งในการต่อสู้กับเอ็กตร้าออดินารี ซูพีเรียร์กันดั้ม แม้เบรฟจะมีฝีมือที่เหนือกว่าเรียว รูทซ์ซึ่งเป็นนักบินมาก แต่ก็พลาดท่าต่อปัญญาประดิษฐ์ของซูพีเรียร์กันดั้ม "ALICE"
รูปแบบอื่นๆ.
ORX-012 กันดั้มมาร์คโฟว์.
ปรากฏตัวครั้งแรกในวิดีโอเกม "เอสดีกันดั้มจีเจเนเรชันซีโร่" ออกแบบโดยจุนยะ อิชิงาคิ เป็นโมบิลสูทของทิทานส์ซึ่งพัฒนาโดยสถาบันวิจัยออกัสต้าและใช้ข้อมูลจากกันดั้มมาร์คทรีของแอนาไฮม์อิเล็กทรอนิก กันดั้มมาร์คโฟว์เป็นโมบิลสูทเครื่องแรกซึ่งมีระบบกึ่งไซคอมมิวที่สมบูรณ์และเป็นต้นแบบของกันดั้มมาร์คไฟฟ์
ดาราจักรไร้รูปแบบ

ดาราจักรไร้รูปแบบ  คือดาราจักรที่ไม่สามารถแบ่งแยกชนิดให้เป็นประเภทใดประเภทหนึ่งในลำดับของฮับเบิลได้อย่างชัดเจน ดาราจักรเหล่านี้ไม่มีรูปทรงแบบก้นหอยและไม่มีสัณฐานรี โดยมากมักมีลักษณะยุ่งเหยิง ไม่ปรากฏดุมดาราจักรหรือส่วนหนึ่งส่วนใดที่คล้ายจะเป็นแขนดาราจักรเลย โดยมากเชื่อกันว่าดาราจักรชนิดนี้มีอยู่ประมาณ 1 ใน 4 ของดาราจักรทั้งหมด ครั้งหนึ่งมันน่าจะเคยเป็นดาราจักรชนิดก้นหอยหรือชนิดรีมาก่อน แล้วเกิดสูญสลายรูปทรงไปด้วยแรงกิริยาความโน้มถ่วง ในดาราจักรไร้รูปแบบยังมีแก๊สและฝุ่นอยู่เป็นจำนวนมากด้วย
ดาราจักรไร้รูปแบบอาจแบ่งออกเป็น 2 ชนิดฮับเบิลใหญ่ๆ ดังนี้
สำหรับการจัดประเภทที่ 3 จะเป็นดาราจักรแคระไร้รูปแบบ ใช้สัญลักษณ์ว่า dI หรือ dIrrs ในปัจจุบันนักดาราศาสตร์เห็นว่าดาราจักรประเภทนี้มีความสำคัญมากในการทำความเข้าใจกับวิวัฒนาการของดาราจักร เพราะมันมีระดับความเป็นโลหะค่อนข้างต่ำและมีระดับแก๊สสูงมาก เชื่อว่ามันน่าจะมีลักษณะคล้ายคลึงกับดาราจักรยุคแรกเริ่มที่อยู่ในเอกภพของเรา รวมถึงอาจเป็นตัวสะท้อนถึงดาราจักรสีน้ำเงินจางๆ ที่พบเห็นอยู่ในการสำรวจดาราจักรในอวกาศห้วงลึกด้วย
ดาราจักรไร้รูปแบบบางแห่งเป็นดาราจักรชนิดก้นหอยขนาดเล็กที่ถูกทำลายสัณฐานไปด้วยแรงโน้มถ่วงจากดาราจักรเพื่อนบ้านที่มีขนาดใหญ่กว่า
แต่ก่อนดาราจักรเมฆแมเจลแลนเคยถูกจัดเป็นดาราจักรไร้รูปแบบ แต่ต่อมาภายหลังเมื่อมีการค้นพบโครงสร้างคานภายใน จึงเปลี่ยนการจัดประเภทไปเป็นแบบ "SBm" ซึ่งเป็นดาราจักรชนิดที่สี่ในบรรดาดาราจักรชนิดก้นหอยมีคาน เชื่อว่ามันน่าจะธำรงรูปก้นหอยไปได้จนกว่าจะสูญเสียแรงโน้มถ่วงและเสียรูปร่างไป
เมโลดิกา

เมโลดิกา  เป็นเครื่องดนตรีสากลประเภทมีลิ่มนิ้ว มีลักษณะผสมผสานระหว่างหีบเพลงชัก (แอกคอร์เดียน) กับหีบเพลงปาก (ฮาร์โมนิกา) ทำงานโดยเป่าลมผ่านท่อ โดยตัวท่อนั้นจะอยู่บริเวณด้านข้างของตัวเมโลดิกา วิธีการทำให้เกิดเสียงก็คือเป่าลมและกดคีย์บอร์ดไปพร้อม ๆ กัน จะเป็นการทำให้เกิดเสียง
เมโลดิกาออกแบบโดยบริษัท Hohner ซึ่งเป็นบริษัทขายเครื่องดนตรี ผู้ผลิตหีบเพลงชัก และฮาร์โมนิกาที่มีชื่อเสียง ในช่วงทศวรรษ 1950
ดาราจักรแปลก

ดาราจักรแปลก  คือดาราจักรที่ผิดปกติในหลาย ๆ ด้าน ทั้งขนาด รูปร่าง หรือองค์ประกอบ ดาราจักรชนิดนี้เกิดจากปฏิสัมพันธ์ระหว่างดาราจักร และอาจมีองค์ประกอบของฝุ่นและแก๊สที่ไม่เป็นไปตามปกติ โดยอาจมีความสว่างพื้นผิวที่สูงหรือต่ำกว่าดาราจักรโดยทั่วไป หรืออาจมีส่วนประกอบเช่นลำอนุภาคนิวเคลียร์ ลักษณะรูปร่างอาจจะผิดประหลาดอย่างมากเนื่องจากผลของแรงโน้มถ่วงที่กระทำต่อมันอย่างรุนแรงระหว่างการปะทะกับดาราจักรอื่น ในตารางรายชื่อดาราจักรจะใช้รหัสแทนดาราจักรประเภทนี้ว่า p หรือ pec
โชติมาตร

โชติมาตร หรือ ความส่องสว่าง หรือ แมกนิจูด  คือค่าแสดงอันดับความสว่างของดาวในทางดาราศาสตร์ ซึ่งเป็นการวัดค่าแบบลอการิทึม โดยตรวจวัดได้จากความยาวคลื่นจำเพาะ โดยส่วนมากมักตรวจวัดในความยาวคลื่นที่ตามองเห็นหรือคลื่นใกล้อินฟราเรด
การระบุค่าโชติมาตรทำได้สองวิธีคือ
ดาราจักรชนิดวงแหวน

ดาราจักรชนิดวงแหวน  คือดาราจักรที่มีลักษณะปรากฏคล้ายวงแหวน ที่บริเวณวงแหวนประกอบด้วยดาวฤกษ์มวลมากสีน้ำเงินที่อายุยังน้อยและสว่างมาก ส่วนย่านใจกลางเป็นสสารส่องสว่างจำนวนไม่มากนัก นักดาราศาสตร์เชื่อว่าดาราจักรชนิดวงแหวนก่อตัวขึ้นเนื่องจากมีดาราจักรขนาดเล็กกว่าเคลื่อนผ่านใจกลางของดาราจักรที่ใหญ่กว่า และในดาราจักรส่วนมากมีช่องอวกาศว่างเปล่าอยู่มากมาย ผลจาก "การปะทะ" เช่นนี้เกิดขึ้นน้อยกว่าผลการปะทะระหว่างดาวโดยทั่วไป อย่างไรก็ดีการกีดขวางแรงโน้มถ่วงที่เกิดจากคลื่นการก่อตัวของดาวฤกษ์ใหม่เมื่อเคลื่อนผ่านดาราจักรที่ใหญ่กว่าอาจทำให้เกิดผลเช่นนี้ขึ้นได้
วัตถุของโฮแอก (Hoag's Object) ค้นพบโดย อาร์ต โฮแอก เมื่อ ค.ศ. 1950 เป็นตัวอย่างของดาราจักรชนิดนี้
เทศบาลเมืองสิงห์บุรี

เทศบาลเมืองสิงห์บุรี เป็นเทศบาลเมืองแห่งหนึ่งอยู่ในอำเภอเมืองสิงห์บุรี จังหวัดสิงห์บุรี เป็นองค์กรปกครองส่วนท้องถิ่นที่ตั้งศาลากลางจังหวัดสิงห์บุรี และเป็นศูนย์กลางทางเศรษฐกิจและการขนส่งของจังหวัด มีพื้นที่ 7.81 ตารางกิโลเมตร ครอบคลุมตำบลบางพุทราทั้งตำบล และบางส่วนของตำบลบางมัญ ตำบลม่วงหมู่ ตำบลต้นโพธิ์ และตำบลบางกระบือ มีประชากรในปี พ.ศ. 2561 จำนวน 17,421 คน
ประวัติ.
เทศบาลเมืองสิงห์บุรีเป็นหน่วยการบริหารราชการส่วนท้องถิ่น และเป็นเทศบาลขนาดกลาง ประวัติการจัดตั้งดังนี้ คือ เมื่อวันที่ 16 มกราคม 2460 สมัยมหาเสวกเอกเจ้าพระยาสุรสีห์วิศิษฐ์ศักดิ์ ดำรงตำแหน่งเสนาบดีกระทรวงมหาดไทย ได้มีการประกาศจัดตั้งสุขาภิบาลเมืองสิงห์บุรี มณฑลกรุงเก่า ตำบลบางพุทรา (ปัจจุบันคืออำเภอเมืองสิงห์บุรี) ราชกิจจานุเบกษา เล่มที่ 34 ปี 2460
ต่อมาในปี 2478 ได้ยกฐานะสุขาภิบาลเมืองสิงห์บุรีเป็นเทศบาลเมืองสิงห์บุรี เมื่อวันที่ 10 ธันวาคม 2478 (ราชกิจจานุเบกษา เล่มที่ 52) ในขณะนั้นมีพื้นที่การปกครอง 1.7 ตารางกิโลเมตร ต่อมาในปี พ.ศ. 2517 ได้ขยายเขตเทศบาลออกไปอีก 6.11 ตารางกิโลเมตร ทำให้ปัจจุบันเทศบาลมีพื้นที่ทั้งหมด 7.81 ตารางกิโลเมตร
ที่ตั้งและอาณาเขต.
ตัวเทศบาลเป็นที่ราบริมฝั่งน้ำ ย่านเศรษฐกิจอยู่ฝั่งขวาของแม่น้ำเจ้าพระยาเทศบาลเมืองสิงห์บุรี ตั้งอยู่ในอำเภอเมืองสิงห์บุรี จังหวัดสิงห์บุรี อยู่ห่างจากกรุงเทพมหานครโดยทางรถยนต์ประมาณ 142 กิโลเมตร ห่างจากจังหวัดลพบุรีประมาณ 26 กิโลเมตร ห่างจากจังหวัดอ่างทองประมาณ 41 กิโลเมตร ห่างจากจังหวัดชัยนาทประมาณ 55 กิโลเมตร ห่างจากจังหวัดสุพรรณบุรีประมาณ 90 กิโลเมตร และห่างจากจังหวัดนครสวรรค์ประมาณ 95 กิโลเมตร มีพื้นที่ 7.81 ตารางกิโลเมตร มีอาณาเขตติดต่อกับพื้นที่ใกล้เคียง ดังนี้ 
ประชากรและชุมชน.
ในเขตเทศบาลมีจำนวนประชากรชาย 8,098 คน จำนวนประชากรหญิง 9,323 คน รวมจำนวนประชากรทั้งสิ้น 17,421 คน มีจำนวนครัวเรือน 9,027 ครัวเรือน จำนวนชุมชน 13 ชุมชน ได้แก่
<templatestyles src="Div col/styles.css"/>
การศึกษา.
เทศบาลเมืองสิงห์บุรีจัดเป็นแหล่งศูนย์กลางการศึกษาที่สำคัญแห่งหนึ่งของจังหวัดสิงห์บุรี ประกอบด้วยสถานศึกษาที่เป็นของรัฐและเอกชน ดังนี้
<templatestyles src="Col-begin/styles.css"/>
สาธารณสุข.
ในเขตเทศบาลเมืองสิงห์บุรีมีหน่วยบริการด้านสาธารณสุขประกอบด้วย ศูนย์บริการสาธารณสุข 2 แห่ง โรงพยาบาล 4 แห่ง ดังนี้